“คลัง” ยัน! เริ่มใช้ “คนละครึ่ง” 21 ก.พ. บรรเทาค่าครองชีพปชช.
“คลัง” ยืนยัน “คนละครึ่งเฟส 4” ลงทะเบียน 14 ก.พ. และเริ่มใช้งาน 21 ก.พ. ชี้ไม่ช้าเกินไป เนื่องจากมีลำดับขั้นตอนเตรียมการเพื่อไม่ให้เกิดปัญหาตามมา
“คลัง” ยืนยัน “คนละครึ่งเฟส 4” ลงทะเบียน 14 ก.พ. และเริ่มใช้งาน 21 ก.พ. ชี้ไม่ช้าเกินไป เนื่องจากมีลำดับขั้นตอนเตรียมการเพื่อไม่ให้เกิดปัญหาตามมา
18 ม.ค. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า การปรับเวลาโครงการคนละครึ่งเฟส 4 จากเดิมจะเริ่มวันที่ 1 มี.ค.-30 เม.ย. 65 มาเป็นลงทะเบียนยืนยันตัวตนในวันที่ 14 ก.พ. และเริ่มใช้วงเงินได้ 21 ก.พ.65 เพื่อช่วยบรรเทาความเดือดร้อนของประชาชนจากราคาสินค้าแพง ถือว่าเป็นไม่ได้ช้าเกินไป เนื่องจากต้องมีขั้นตอนที่เตรียมการ เพื่อไม่ให้เกิดปัญหาการปฏิบัติมาภายหลัง
ทั้งนี้ กระทรวงการคลังยังไม่สามารถนำเสนอโครงการให้คณะรัฐมนตรี (ครม.) พิจารณาในวันนี้ได้ทัน เนื่องจากอยู่ระหว่างสำนักงานสภาพัฒนาการเศรษฐกิจและสังคมแห่งชาติ (สศช.) พิจารณาเรื่องการใช้วงเงินก่อน โดยโครงการดังกล่าวต้องใช้เงินกู้ภายใต้ พ.ร.ก.เงินกู้เพื่อฟื้นฟูและเยียวยาเศรษฐกิจ 5 แสนล้านบาทที่จะต้องให้ สศช.เห็นชอบก่อน